《己丑谷日谒九陵》
明代·安希范

峻极插天都，群峰奠奥区。寝园瞻气象，宫殿壮规模。

九叶藏仙蜕，千秋孕宝符。龙髯悲往烈，燕翼想遗谟。

瑞日悬幽阙，□□净远□。青郊巡铁骑，未闼锁金铺。

寂寂衣冠道，苍苍松柏衢。小臣持节过，拜舞向山隅。

作者简介：安希范（1564－1621）字小范，号我素。江苏无锡人，明万历年间进士，授礼部主事，因乞便养母，改南京吏部。万历二十一年因上《纠辅臣明正邪》一疏惹怒神宗遭贬，归乡后主讲于东林学院。著有《天全堂集》。安希范同顾宪成、顾允成、高攀龙、刘元珍、钱一本、薛敷教、叶茂才合称为“东林八君子”。